CELEX: C2007/170/20
Language: da
Date: 2007-07-21 00:00:00
Title: Sag C-232/07: Anmodning om præjudiciel afgørelse indgivet af cour d'appel de Bruxelles den 10. maj 2007 — Derby SA mod den belgiske stat

21.7.2007   
            
            
               DA
            
            
               Den Europæiske Unions Tidende
            
            
               C 170/11
            
         Anmodning om præjudiciel afgørelse indgivet af cour d'appel de Bruxelles den 10. maj 2007 — Derby SA mod den belgiske stat
   (Sag C-232/07)
   (2007/C 170/20)
   Processprog: fransk
   Den forelæggende ret
   Cour d'appel de Bruxelles
   Parter i hovedsagen
   
      Sagsøger: Derby SA
   
      Sagsøgt: den belgiske stat
   Præjudicielle spørgsmål
   Er leveringen af tjenesteydelser fra en agent, der handler for en agenturgivers regning, fritaget for momsen i medfør af sjette direktivs artikel 13, punkt B, litra d), nr. 3 (1), som fritager transaktioner, herunder formidling, vedrørende anbringelse af midler og betalinger for momsen, når agenturgiveren driver virksomhed bestående i indgåelse af væddemål på hestevæddeløb og andre sportsbegivenheder, og når agentens virksomhed består i, at han indgår væddemålene i agenturgiverens navn, registrerer væddemålene, bekræfter indgåelsen af væddemålene over for kunden ved udstedelse af en kvittering, indsamler indsatserne, udbetaler gevinsterne, påtager sig hele ansvaret over for agenturgiveren for så vidt angår opbevaring af de indsamlede indsatser og bærer risikoen for tyveri og/eller tab af penge, og herfor modtager et vederlag fra agenturgiveren i form af kommission?
   
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).